Ramly Abu Bakar

Mohd Ramly Abu Bakar (1945 – 23 April 2023) merupakan seorang penyampai suara latar, pelakon dan penyampai berita Malaysia, yang terkenal sebagai hasil kerjanya sebagai penyampai suara latar untuk banyak iklan radio dan televisyen.

Kerjaya
Beliau memulakan kerjayanya sebagai penyampai berita di Radio Televisyen Malaysia (RTM) pada awal 1970-an. Dikenali dengan suara emasnya, Ramly terkenal dengan hasil kerjanya sebagai pelantun suara untuk banyak iklan di radio dan TV, terutamanya iklan rokok Dunhill. Suaranya juga digunakan untuk mempromosikan banyak iklan untuk kempen-kempen Kementerian Kesihatan Malaysia pada tahun 1990an dan awal 2000an, diantaranya kempen pencegahan AIDS boleh dicegah, amalkan gaya hidup sihat pada tahun 1990an, dan juga sebahagian iklan untuk kempen keselamatan jalan raya. Suaranya juga digunakan dalam mempromosikan rancangan TV.

Selain di TV dan radio, beliau juga aktif sebagai pengacara majlis dan pernah mengacarakan perlawanan tinju antara Muhammad Ali dan Joe Bugner di Stadium Negara, Kuala Lumpur pada 1975.

Ramly juga pernah berlakon bersama Seniman Agung, P. Ramlee menerusi filem Gagak Hitam dengan memegang watak sebagai pembaca berita, selain membintangi filem Menanti Hari Esok arahan dan lakonan Jins Shamsudin pada 1977.

Kematian
Beliau meninggal dunia pada 23 April 2023 pada usia 78 tahun di kediaman anaknya di Rawang, Selangor.

Rujukan

Kategori:Kelahiran 1945
Kategori:Kematian 2023
Kategori:Orang Malaysia berketurunan Melayu
Kategori:Muslim Malaysia
Kategori:Pelakon lelaki Malaysia
Kategori:Pelakon suara Malaysia
Kategori:Pelakon filem Malaysia
Kategori:Penyampai berita Malaysia
Kategori:Warga Radio Televisyen Malaysia